Lela auguma strods, garumā dasnēdz kūna 30 cm, svors 80-125 gr. Tāvaini vysā malni ar spūdru oranži dzaltonu gnēzi. Muotainis i jaunuli tymsai bryuni.

Eistynuo Jezus Bazneica (anglīšu: True Jesus Church) — ir Vosorysvātku konfesejis kusteibys ""Tikai Jezus"" (Jesus Only) atzaruojums, kurš aizasuocs 1917 godā Pekinā, Kīnā, i kura pīkritieji ir atsasacejuši nu trinitaruos kristīteibys formulys. Eistynuo Jezus Bazneica ir pasauļa mārūga krysteiguo bazneicu savīneiba. 20 godusymtā roduos ari vairuokys teologiskys i praktiskys atškireibys nu Vosorysvātku konfesejis, kuo rezuļtatā daļa pietnīku skaita Harizmatismu par Protestantisma paveidu. Niu ar napilnim 1,6 miļjonim bīdru tei struodoj 45 pasauļa vaļstuos sešūs kontinentūs. Zīmyssvātki i Leldinis nateik svynātys.

Valdis Dombrovskis (dzims 1971 goda labeibys m. 5 d.) — Latvejis ministru prezidents nu 2009 goda. Aiz laika jis beja Seimys deputats, finanšu ministris i Europarlamenta deputats. Piec vuiceibys fiziks i ekonomists.

Kod Leiksna daguoja Zibergu, piečuok — grafu Plateru-Zibergu sovumā, suocēs jaunys lelys bazneicys stateiba, kū dabeidze 1798 i pasvieteja 1801 godā. Kuormu pa daļai nūjauce piec 1913 goda, a materiali tyka izlītuoti plebanejis stateibai. Niulejuo bazneica stateita 1909—1913 godūs piec bazneickunga, piečuok arciveiskupa Ontona Springoviča iniciativys. Bazneica cīte Pyrmuo pasauļa kara laikā, bet pūstejumi tyka likvidēti XX gs. 20 godūs.

Ītaka (anglīšu: influence, impact; latvīšu: ietekme; krīvu: влияние) — vareiba taisnā voi nataisnā ceļā cik nacik puormeit objektu, ituos vareibys izlītuošona voi ituos vareibys izlītuošonys iņtensivums (pīv., puortikys pīdovu ītaka iz veseleibu, alkohola navieleiguo ītaka, eurys aizvoduošonys ītaka iz vaļsteibys ekonomiku, partejis ītaka parlamentā, pīgatavis ītaka iz apleici i ct.).

Puolejis pošu pasauka, varama līta, izacēle nu slavu patautys poļanu (puoļu: polanie) pasaukys, kura zeimoj ""gailumu ļauds"". Nazkod Puoleja beja zynoma ar latiņu pasaukom Terra Poloniae (""Puolejis zeme"") i Regnum Poloniae (""Puolejis Kieneste""). Latgaliskai, taipoš kai cytuos daudzejuos pasauļa volūduos, Puolejis pasauka izacēluse nu poļanu patautys ci puoļu pošu pasaukys. A lītavyskai i persiskai pamatā cytys slavu patautys pasauka - Lechites (Lehici, puoļu: lędzianie), partū itamuos volūduos Puolejis vaļsteiba irā Lenkija lītavyskai i Lachistan persiskai.

Jezups Šmulāns — Ludzys apleicīnis pūdars, nu kura omotu vuicejīs vīns nu vysuzeimeiguokūs Latgolys pūdnīku Ontons Šmulāns, taipoš Apolinarejs Dieglis.

Viesteitivi (anglīšu: mass media; krīvu: СМИ, средства массовой информации; latvīšu: plašsaziņa; plašsaziņas līdzekļi) — leidziekli, kuri vareigi dūt informaceju seviški plotam ļaužu rotam, gona lelai ļaudeibys daļai.

Kaunota ir cīms Rēzeknes nūvodā, Kaunotys pogosta centrs. Izvītuota storp Kaunotys azaru i Pārtovys upi natuoļi nu autoceļa P55 28 km nu nūvoda centra Rēzeknes i 274 km nu Reigis.